Нa oснoву члaнa 77. Зaкoнa o држaвнoj упрaви („Службени глaсник РС”, бр. 79/05, 101/07, 95/10, 99/14, 30/18 – др. зaкoн и 47/18) и члaнa 41. Закона о планском систему („Службени глaсник РС”, број 30/18),

**МИНИСТАРСТВО ПОЉОПРИВРЕДЕ,**

**ШУМАРСТВА И ВОДОПРИВРЕДЕ**

Немањина бр. 22-26, Београд

Објављује

Обавештење да отпочиње израду Нацрта закона о сточарству. У вези с тим, Министарство пољопривреде, шумарства и водопривреде истовремено објављује и полазне основе за израду Нацрта закона о сточарству.

**1. Анализа постојећег стања**

Законом о сточарству („Службени гласник РС”, бр. 41/09, 93/12 и 14/16) област зоотехнике, односно гајења домаћих животиња Републике Србије постала je делимично усклађена са правилима у Европској унији која су важила у периоду његовог усвајања, чиме су стварани предуслови за остваривање високог нивоа производње у сточарству, као и остваривање могућности за поређење грла која потичу из различитих земаља и утврђивање њихове приплодне вредности у циљу ширења позитивних ефеката селекције у широј популацији.

Међутим, применом овог закона утврђени су и одређени недостаци, пре свега неопходност уклањања разлика у односу на рад одгајивачких организација и зоотехничких сертификата у односу на исте у ЕУ, као и потреба детаљног прописивања услова које морају испуњавати одгајивачки програми и услова за њихово одобравање од стране министарства.

Израдом новог закона, поред прецизније прописане поделе надлежности инспекција, као и утврђивања овлашћења за доношење подзаконских прописа ради преузимања правних тековина Европске уније, отклоњени су и други недостаци, примера ради:

1) јасније су уређени послови субјеката у сточарству;

2) брисања регистра који је био предвиђен Законом о сточарству, а у исто време обавеза и на основу Заклона о ветеринарству;

3) брисани зоотехнички поступци, јер се активности обављају у складу са Законом о добробити животиња и Законом о ветеринарству.

У документима ЕУ (2020-2024) о напретку Републике Србије у процесу европских интеграција, односно у Годишњим извештајима о напретку, Европска комисија је констатовала да је у оквиру поглавља 12 делимично усаглашен правни оквир и да даље треба да буде у потпуности усклађен са правним тековинама ЕУ, док институционални оквир захтева јачање.

Овим законом се преносе одредбе Уредбе (ЕУ) 2016/1012 Европског парламента и Савета од 8. јуна 2016. године о зоотехничким и генеалошким условима за одгој чистокрвних приплодних животиња, хибридних приплодних свиња и њихових репродуктивних материјала, трговину њима и њихов улазак у Унију, као и о измени Уредбе (ЕУ) број 652/2014, директива Савета 89/608/ЕЕЗ и 90/425/ЕЕЗ и о стављању ван снаге одређених аката у области одгоја животиња („Уредба о одгоју животиња”) и Уредбе Савета (EЗ) број 1005/2008 од 29. септембра 2008. године о успостављању система Заједнице за спречавање, сузбијање и заустављање незаконитог, непријављеног и нерегулисаног риболова, о изменама и допунама уредби (ЕЕЗ) број 2847/93, (ЕЗ) број 1936/2001 и (ЕЗ) број 601/2004 и о престанку важења уредби (ЕЗ) број 1093/94 и (EЗ) број 1447/1999.

**2. Разлози за доношење Закона**

Разлози доношења новог закона:

1) усклађивање са Уредбом (ЕУ) 2016/1012 и Уредбом Савета (EЗ) 1005/2008;

2) прецизирање послови Научно стручног савета за сточарство;

3) да се укину ограничења за увоз на основу зоотехничких и генеалошких услова;

4) прописивање овлашћења за доношење подзаконских прописа (нпр. садржину и образац захтева за упис у Регистар одгајивачких друштава за чистокрвне приплодне домаће животиње и одгајивачких друштава за хибридне приплодне свиње);

5) прописивање права и обавезе одгајивача и одгајивачких друштава;

6) да се уреди прихватање чистокрвних приплодних животиња и њихових репродуктивних материјала за одгој, као и хибридних приплодних свиња;

7) дефинисање услова за стављање у промет производа рибарства (прописани услови за незаконит, непријављен и нерегулисан риболов у складу са Уредбом).

**3. Циљеви који треба да се постигну доношењем Закона**

Циљ доношења закона, поред усклађивања са Уредбом (ЕУ) 2016/1012 и Уредбом Савета (EЗ) 1005/2008, јесте унапређење области сточарства кроз спровођење одгајивачких програма и обављање других послова у сточарству у Републици Србији.

**4. Ефекти доношења Закона**

Доношењем закона, а касније и подзаконских аката, домаће право у области сточарства ће се усагласити са релевантним прописима Европске уније.

Доношење закона допринеће и испуњавању Мерила 1 за отварање преговора у Поглављу 12 - Безбедност хране, ветеринарска и фитосанитарна политика и испуњавању услова за отварање Кластера 5 - Ресурси, пољопривреда и кохезија. Мерило 1 за отварање преговора у Поглављу 12 представља и део Реформске агенде која се припрема на основу Плана раста за Западни Балкан (Стуб 3 - Убрзање фундаменталних реформи).

**5. Трошкови које ће примена Закона изазвати грађанима и привреди**

Доношење овог закона неће изазвати нове трошкове субјектима у сточарству, имајући у виду да су сви трошкови већ прописани.

У складу са одредбама овог закона сви трошкови ће се усмерити и контролисати преко буџета Републике Србије, а истовремено прописани послови ће се реализовати кроз уговоре за извршену врсту услуге.

/1